**Prílohy k žiadosti o poskytnutie podpory zo ŠFRB**

**PO (právnická osoba):**

* **Obec/samosprávny kraj**

**Obnova zariadenia sociálnych služieb**

* **Zateplenie zariadenia sociálnych služieb**
* **Modernizácia zariadenia sociálnych služieb**

|  |  |
| --- | --- |
| **Žiadateľ:** | **Číslo žiadosti /EPŽ/** |

|  |  |  |  |
| --- | --- | --- | --- |
| **číslo** | **Názov účelu(3)** |  | |
| **U 803** | Zateplenie zariadenia sociálnych služieb | **Áno** | **Nie** |
| **U 893** | Modernizácia zariadenia sociálnych služieb | **Áno** | **Nie** |

Prílohy:

|  |  |  |  |  |  |  |
| --- | --- | --- | --- | --- | --- | --- |
| **Poč.**  **listov** | **P.č.** | **Názov dokladu** | | Typ | Áno(3) | Áno(4) |
|  |  | A. Identifikačné údaje žiadateľa | |  |  |  |
|  | 1. | osvedčenie o zvolení štatutárneho zástupcu obce (starostu, primátora, predsedu samosprávneho kraja) | | 2 |  |  |
|  | 2. | **výpis z uznesenia obecného zastupiteľstva**  (zastupiteľstva samosprávneho kraja), ktoré potvrdzuje:   * údaje o účele, na ktorý sa podpora požaduje * súhlas s investičným zámerom a so spôsobom financovania - úver zo ŠFRB vo výške, vlastné prostriedky * súhlas s predložením žiadosti o úver zo ŠFRB * súhlas a určenie spôsobu zabezpečenia záväzku   (uviesť konkrétny spôsob zabezpečenia, pri ručení nehnuteľnosťou špecifikovať všetky zakladané nehnuteľnosti)   * **súhlas s prijatím záväzku obce /samosprávneho kraja** * vyčleňovať v budúcich rokoch finančné prostriedky v rozpočte obce a zabezpečiť splácanie poskytnutého úveru počas celej doby splatnosti úveru * poskytovať v zariadení sociálnych služieb alebo zabezpečiť poskytovanie sociálnych služieb po dobu lehoty splatnosti úveru, najmenej však po dobu 30 rokov | | 2 |  |  |
|  |  | **C. Údaje o stavbe** | |  |  |  |
|  | 10. | právoplatné stavebné povolenie alebo | | 2 |  |  |
|  | 11. | ohlásenie stavebníka stavebnému úradu a zároveň | | 2 |  |  |
|  | 12. | písomné oznámenie stavebného úradu, že proti uskutočneniu stavebných prác nemá námietok | | 2 |  |  |
|  | 13. | výpis z listu vlastníctva stavby ZSS (nie starší ako 3 mes.)  - akceptuje sa aj z katastrálneho portálu | |  |  |  |
|  | 14. | doklad o odbornej spôsobilosti s číslom osvedčenia na výkon odborného technického dozora investora a zároveň | | 2 |  |  |
|  | 15. | vyhlásenie o zabezpečení dohľadu nad realizáciou stavby spolu s vyhlásením, že nemá zmluvný, pracovný ani iný obdobný vzťah so zhotoviteľom stavby, nie staršie ako 3 mesiace ku dňu predloženia žiadosti o úver (príloha č.15) | | 1 |  |  |
|  | 16. | doklad o obstarávacej cene – kompletný položkový rozpočet stavby v € vrátane DPH (súčasť zmluvy so zhotoviteľom stavby) | | 2 |  |  |
|  | 17. | projektová dokumentácia alebo zjednodušená PD obnovy ZSS na jednotlivé typy obnovy  - rozsah PD sa predkladá podľa typov obnovy ZSS v žiadosti  Zatepľenie ZSS   1. PD Zateplenie a prípadne odstránenie systémovej poruchy   Modernizácia ZSS   1. Výmena alebo modernizácia výťahu 2. PD Výmena spoločných rozvodov – voda, kanalizácia 3. PD Výmena spoločných rozvodov – plyn 4. PD Výmena spoločných rozvodov – elektro 5. PD Výmena spoločných rozvodov – teplo 6. PD Výmena spoločných rozvodov – Vzduchotechnika 7. PD Inštalácia technického zariadenia OZE 8. Zjednodušená PD k bezbariérovému prístupu v ZSS 9. Zjednodušená PD k inej modernizácii | | 2 |  |  |
| **tabuľka** - počet lôžok s uvedením celkovej plochy obytných miestností, príslušenstva a spoločných častí | | 1 |  |  |
|  | 18. | Pri zatepľovaní:   1. projektové energetické hodnotenie budovy zhotovené odborne spôsobilou osobou, ktoré obsahuje najmä:  * výpočet potreby tepla na vykurovanie pred a po zateplení v kWh/m² s preukázateľnou úsporou min. 35% * výpočet súčiniteľa prechodu tepla stav. konštrukcií, hygienické kritérium, kritérium minimálnej výmeny vzduchu, ktoré musia spĺňať požiadavky osobitného predpisu (STN 73 0540:2012 Tepelná ochrana budov)  1. projekt vyregulovania vykurovacej sústavy po zateplení 2. výpočet zatepľovanej plochy (príloha č.18 c)) 3. vyjadrenie projektanta, že na budove ZS sa neprejavuje systémová porucha, resp. že systémová porucha bola odstránená pred zateplením alebo, že je súčasťou navrhnutého projektového riešenia | | 2 |  |  |
|  | 19. | Pri zatepľovaní  kolaudačné rozhodnutie preukazujúce, že budova ZSS bola daná do užívania aspoň desať rokov pred podaním žiadosti, resp. iný doklad na preukázanie splnenia danej podmienky (viď vysvetlivky) | | 2 |  |  |
|  | 20. | Pri zatepľovaní:  správa z  inšpekcie vydaná akreditovaným inšpekčným orgánom pre zhotoviteľa na realizáciu tepelnoizolačného systému na vonkajšiu tepelnú ochranu stien | | 2 |  |  |
|  | 21. | Pri zatepľovaní:  doklad o preukázaní zhody tepelnoizolačného systému alebo doklad o posúdení a overení nemennosti parametrov stavebného výrobku | | 3 |  |  |
|  | 22. | zmluva so zhotoviteľom stavby na obnovu ZSS vrátane rozpočtu a všetkých príloh a dodatkov | | 2 |  |  |
| písomné potvrdenie o zverejnení zmluvy (potvrdenie z CRZ, alebo z webového sídla obce) | | 1 |  |  |
|  | 23. | zmluva so zhotoviteľom projektovej dokumentácie resp. projektového energetického hodnotenia na obnovu ZSS vrátane všetkých príloh a dodatkov (ak je súčasťou obstarávacích nákladov) | | 2 |  |  |
| písomné potvrdenie o zverejnení zmluvy (potvrdenie z CRZ, alebo z webového sídla obce) | | 1 |  |  |
|  | 24. | Pri výmene výťahu, resp. príslušných komponentov:   1. projektová dokumentácia výťahu ( technická správa, pôdorys budovy s vyznačením vymieňaných výťahov, rez budovou) 2. položkový rozpočet výťahu ( v súlade s prílohou č.17) | | 2 |  |  |
|  | 25. | Čestné vyhlásenie zhotoviteľa, že ide o výmenu a modernizáciu výťahu podľa § 11 ods. 1 zákona (príloha č.25) | | 1 |  |  |
|  | 26. | výpis z obchodného, resp. živnostenského registra zhotoviteľa, preukazujúci v predmete činnosti odbornú spôsobilosť na vykonávanie prác, ktoré sú predmetom žiadosti, nie starší ako 3 mesiace | | 2 |  |  |
|  | 27. | | právoplatné stavebné povolenie na inštaláciu zariadenia na obnoviteľné zdroje energie alebo zariadenia na mechanické vetranie so systémom rekuperácie tepla (ak sa realizuje) | 2 |  |  |
|  | 28. | | doklad o odbornej spôsobilosti osoby – osvedčenie pre inštalatérov podľa zákona č.309/2009 Z..z. o podpore obnoviteľných zdrojov energie a vysoko účinnej kombinovanej výroby - na inštaláciutechnického zariadenia, ktoré bude využívať obnoviteľné zdroje energie alebo zariadenia na mechanické vetranie so systémom rekuperácie tepla | 2 |  |  |
|  | 29. | vyhlásenie odborne spôsobilej osoby na inštaláciu technického zariadenia (príloha č.29) | | 1 |  |  |
|  |  | **D. Preukázanie schopnosti platenia splátok úveru** | |  |  |  |
|  | 30. | finančný audit vypracovaný v dvoch rokoch predchádzajúcich roku podania žiadosti | | 2 |  |  |
|  | 31. | návrh rozpočtu obce (samosprávneho kraja) na príslušný rozpočtový rok s vyčlenením minimálne 3 splátok úveru pre ŠFRB | | 1 |  |  |
|  | 32. | uznesenie obce (samosprávneho kraja) o zapracovaní splátok do rozpočtu počas trvania zmluvného vzťahu so ŠFRB | | 1 |  |  |
|  |  | **E. Návrh na zabezpečenie záväzku** | |  |  |  |
|  | 40. | **zabezpečenie záväzku nehnuteľnosťou**  znalecký posudok na ocenenie nehnuteľností, ktoré budú predmetom záložného práva (nie starší ako 3 mesiace) | | 1 |  |  |
| list vlastníctva k predmetu záložného práva (nie starší ako 3 mesiace) - akceptuje sa z katastrálneho portálu | |  |  |  |
|  | 41. | poistná zmluva dokladujúca poistenie nehnuteľnosti pre prípad následkov živelných udalostí vrátane potvrdenia poisťovne, že je riadne hradené poistné  alebo | | 2 |  |  |
|  | 42. | **zabezpečenie záväzku bankovou zárukou**  záväzný písomný prísľub banky alebo  zmluva s bankou o poskytnutí bankovej záruky | | 1 |  |  |
|  |  | **F. Preukázanie splnenia podmienok podľa § 9 zákona** | |  |  |  |
|  | 50. | doklad o splnení odvodových povinností – potvrdenie zo Sociálnej poisťovne , že voči žiadateľovi neeviduje dlžné sumy poistného na sociálne poistenie, povinných príspevkov na starobné dôchodkové sporenie (nie starší ako 3 mes.) | | 1 |  |  |
|  | 51. | doklad o splnení odvodových povinností – potvrdenie zo zdravotnej poisťovne, že voči žiadateľovi neeviduje dlžné sumy poistného na zdravotné poistenie (nie starší ako 3 mes.) | | 1 |  |  |
|  | 52. | potvrdenie správcu dane, že neeviduje voči žiadateľovi daňové nedoplatky (nie starší ako 3 mes.) | | 1 |  |  |
|  | 53. | doklad preukazujúci skutočnosť, že žiadosť sa predkladá v dôsledku riešenia následkov živelnej udalosti | | 2 |  |  |

**Vysvetlivky k typu dokladu:**

1. originál
2. originál alebo úradne osvedčená kópia alebo kópia, ktorej zhodu s originálom vyznačí zamestnanec okresného úradu v sídle okresu
3. pracovník okresného úradu potvrdí krížikom, že uvedené prílohy sú priložené k žiadosti
4. kontrola ŠFRB

**Poznámka :**

ŠFRB akceptuje aj elektronické dokumenty v listinnej podobe spolu s vytlačenou osvedčujúcou doložkou opatrenou kvalifikovaným podpisom alebo pečaťou oprávnenej osoby

|  |  |
| --- | --- |
| **Meno overovateľa žiadosti ( pracovníka okresného úradu)** | **Podpis** |

|  |  |
| --- | --- |
| **Meno zamestnanca ŠFRB, ktorý kontrolu vykonal:** | **Podpis** |

**Základné pojmy:**

### Zariadením sociálnych služieb v zmysle § 6 ods. 6 zákona č.150/2013 Z.z. o Štátnom fonde rozvoja bývania v znení neskorších predpisov sa rozumie zariadenie podporovaného bývania, zariadenie pre seniorov, zariadenie opatrovateľskej služby, domov sociálnych služieb a špecializované zariadenie podľa § 34 až 36, 38, 39 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov .

**Príslušenstvom obytnej miestnosti** sa rozumie predsieň, kuchyňa alebo kuchynský kút, komora, WC, kúpeľňa, kúpeľňový kút alebo sprchovací kút ak sú súčasťou alebo ak sú k nej priamo priľahlé.

**Spoločnými priestormi ZS**S sa rozumie spoločenská miestnosť, jedáleň, miestnosť na poskytovanie zdravotnej starostlivosti, miestnosť pre zamestnancov ZSS, chodba, schodište, pivnica práčovňa, kotolňa, kuchyňa, WC s kúpeľňa ak nie sú súčasťou obytnej miestnosti ZSS a ak nie sú k nej priamo priľahlé.

**Účel U 803 - zateplenie zariadenia sociálnych služieb** – jedná sa *o* stavebné úpravy existujúceho ZSS alebo samostatne užívanej časti ZSS, ktorými sa vykonáva zásah do tepelnej ochrany zateplením obvodového plášťa, strešného plášťa a výmenou pôvodných otvorových výplní

Účel U 893 - **modernizácia zariadenia sociálnych služieb** t.j. **obnova ZSS modernizáciou alebo rekonštrukciou**

* obytných miestností, príslušenstva obytných miestností, spoločných priestorov, spoločných častí a spoločných zariadení „v Zariadení sociálnych služieb – ZSS“
* výmenou alebo modernizáciou výťahu v ZSS
* výmenou spoločných rozvodov plynu, elektriny, kanalizácie, vody, vzduchotechniky a tepla
* stavebnou úpravou spoločných častí a spoločných zariadení budovy, ktorou sa umožní prístup pre osoby s obmedzenou schopnosťou pohybu do obytných miestností, príslušenstva obytných miestností a spoločných priestorov v ZSS
* iná modernizácia neuvedená v predchádzajúcich bodoch

**Vysvetlivky k prílohám:**

1. Identifikačné údaje žiadateľa

**Príloha 2.**

**Výpis z uznesenia príslušného zastupiteľstva**

* údaje o účele, na ktorý sa požaduje podpora - obnova zariadenia sociálnych služieb

rozpísať údaje zo stavebného povolenia a LV (názov, stavebný objekt, kat. územie, parc. č. pozemku, podľa PD spracovanej...)

* súhlas so spôsobom financovania stavby prostredníctvom úveru zo ŠFRB vo výške do 100 % obstarávacej ceny stavby (vo výške ....... ) a vlastných prostriedkov (vo výške ......) na dofinancovanie stavby v prípade ich potreby
* zateplenie ZSS max. limit úveru náklad 100,- €/m2 zatepľovanej plochy
* modernizácia ZSS max. limit úveru náklad 500,- €/m2 podlahovej plochy obytných miestností, príslušenstva obytných miestností a spoločných priestorov ZSS)
* určenie zabezpečenia záväzku a súhlas s týmto zabezpečením záväzku voči ŠFRB
  + **nehnuteľnosťou** - špecifikovať všetky zakladané nehnuteľnosti – pod zakladanými nehnuteľnosťami sa rozumie stavba a pozemok, na ktorom je stavba postavená

alebo

* + **prijatím bankovej záruky** v súvislosti s realizáciou obnovy zariadenia sociálnych služieb

**C. Údaje o stavbe**

**Príloha 10.-12.**

**Stavebné povolenie** a ohlásenie stavebnému úradu (žiadosť na stavebný úrad) a oznámenie stavebného úradu, že proti uskutočneniu stavebných prác nemá námietok musí obsahovať rozpis rozsahu prác **podľa jednotlivých typov obnovy.**

Doložené musia byť aj prípadné právoplatné rozhodnutia stavebného úradu o zmenách stavby.

Stavebné povolenie ani ohlásenie stavebnému úradu nie je potrebné predkladať pri realizácii udržiavacích prác v zmysle §139b, bod 15 zákona č. 50/1976 Zb. v znení neskorších predpisov (stavebný zákon).

Ak sú súčasťou žiadosti obnoviteľné zdroje energie (solárne kolektory, tepelné čerpadlá a pod.) alebo zariadenie na mechanické vetranie so systémom rekuperácie tepla je potrebné predložiť k žiadosti **stavebné povolenie** na inštaláciu uvedených zariadení – príloha 27

**Príloha 16.**

**Obstarávacia cena**

Doklad o obstarávacej cene jekompletný položkový **rozpočet stavby** (obnovy ZSS) v € vrátane DPH pre všetky **typy** obnovy.

Rozpočet obsahuje - súhrnný krycí list, rekapituláciu a čiastkové rozpočty typov obnovy rozpísané podľa položiek a má byť spracovaný v roku podania žiadosti, prípadne v predchádzajúcom roku.

Krycí list rozpočtu – musí obsahovať dátum vyhotovenia, potvrdenie rozpočtu – pečiatka a podpis objednávateľa a zhotoviteľa stavby.

Odporučenie: rozpočet by mal byť neoddeliteľnou súčasťou zmluvy so zhotoviteľom stavby. Pokiaľ je neoddeliteľnou prílohovou časťou zmluvy so zhotoviteľom stavby a je spojený so zmluvou do jedného dokumentu, nie je potrebné dokladať rozpočet duplicitne.

**Rozpočet stavby** sa dokladuje v dvoch vyhotoveniach, pričom jeden exemplár ostáva na OÚ pre potreby kontroly čerpania finančných prostriedkov.

Obstarávacou cenou na **zateplenie zariadenia sociálnych služieb** je:

* cena za zhotovenie zateplenia a súvisiacich stavebných úprav:
* pozostávajúcich z obnovy vystupujúcich častí stavby (lodžia, balkón, prekrytie vstupu, strojovňa výťahu),
* zateplenie konštrukcií medzi vykurovaným a nevykurovaným priestorom,
* výmena otvorových výplní,
* stavebné úpravy vstupov a schodiskových priestorov vrátane DPH v zmysle zákona č. 150/2013 Z. z. o ŠFRB a v znení neskorších predpisov
* do obstarávacej ceny je možné započítať:
  + - cenu za vypracovanie projektovej dokumentácie pre stavebné povolenie (dokladovaná zmluvou s projektantom, prípadne môže byť cena za uvedené práce zahrnutá v rozpočte stavby, ktorý je súčasťou zmluvy o dielo ak došlo k postúpeniu práva),
    - cenu za projektové energetické hodnotenie bytovej budovy (dokladovaná zmluvou s projektantom, resp. inou odborne spôsobilou osobou, prípadne môže byť cena zahrnutá v rozpočte stavby, ktorý je súčasťou zmluvy o dielo, ak došlo k postúpeniu práva),
    - cenu za projekt a realizáciu hydraulického vyregulovania vykurovacej sústavy po zateplení vrátane inštalácie nových termostatických ventilov na vykurovacích telesách a meračov spotreby tepla
* cenu za vybudovanie technického zariadenia, ktoré bude využívať obnoviteľné zdroje energie (solárne kolektory, tepelné čerpadlá a pod.) alebo zariadenia na mechanické vetranie so systémom rekuperácie tepla.
  + - vyvolané investície

.

Pri **modernizácii zariadenia sociálnych služieb** - **obstarávacia cena zahŕňa**

výťahy,

rozvody,

bezbariérový prístup do zariadenia ZSS,

inú modernizáciu.

* cena za zhotovenie stavby vrátane DPH v zmysle zákona č. 150/2013 Z. z. o ŠFRB v znení neskorších predpisov;
* do obstarávacej ceny je možné započítať:
  + - cenu za vypracovanie projektovej dokumentácie pre stavebné povolenie (dokladovaná zmluvou s projektantom , prípadne môže byť cena zahrnutá v rozpočte stavby, ktorý je súčasťou Zmluvy o dielo, ak došlo k postúpeniu práva),
    - pri účele výmena spoločných rozvodov plynu, elektriny, kanalizácie, vody a tepla v ZSS dome (§ 6 ods. 5 písm. b) je možné započítať aj cenu za vybudovanie zariadenia, ktoré bude využívať obnoviteľné zdroje energie alebo zariadenia na mechanické vetranie so systémom rekuperácie tepla.

**Príloha 17.**

**Projektová dokumentácia** obnovy ZSS na jednotlivé typy obnovy - rozsah PD sa predkladá podľa typov obnovy ZSS v žiadosti

**PD - Zatepľenie ZSS**

1. PD Zateplenie a prípadné odstránenie systémovej poruchy

**PD - Modernizácia ZSS**

b ) PD výmena alebo modernizácia výťahu

1. PD Výmena spoločných rozvodov – voda, kanalizácia
2. PD Výmena spoločných rozvodov - plyn
3. PD Výmena spoločných rozvodov – elektro
4. PD Výmena spoločných rozvodov – teplo
5. PD Výmena spoločných rozvodov – vzduchotechnika
6. PD Inštalácia technického zariadenia OZE
7. Zjednodušená PD k bezbariérovému prístupu v ZSS
8. Zjednodušená PD k inej modernizácii

V prípade vydaného stavebného povolenia musí byť PD overená v stavebnom konaní, ktorá obsahuje

* technickú správu
* stavebné výkresy so zakreslením súčasného a navrhovaného stavu
* položkový rozpočet – napr. výťahu, rozvodov…iba ak nie sú súčasťou zmluvy o dielo so zhotoviteľom stavby – viď príloha .č. 22

V prípade udržiavacích prác, na ktoré sa nevyžaduje stavebné povolenie ani ohlásenie stavby, je potrebné predložiť  zjednodušený projekt (alebo schému) a technickú správu s vyznačením prác realizovaných v rámci typov obnovy /podúčelov.

Pri Výmene výťahu resp. Modernizácii výťahu alebo Výmene spoločných rozvodov  je potrebné doložiť výkresy-  **pôdorys budovy** s vyznačením vymieňaných a modernizovaných výťahov alebo rozvodov, **rez budovy**, výkresy výťahovej šachty ak sa realizujú úpravy šachty a technické správy s podrobným popisom realizovaných stavebných úprav.

To isté platí aj pre Inú modernizáciu.

V rámci projektovej dokumentácie je potrebné predložiť aj situačný výkres stavby.

**Projektová dokumentácia** sa dokladuje v dvoch vyhotoveniach , pričom jeden exemplár ostáva na ÓÚ pre potreby kontroly čerpania finančných prostriedkov.

**Tabuľka - špecifikácia plôch a počtu lôžok v ZSS**

Plochy obytných miestností ,príslušenstva obytných miestností ZSS a spoločných priestorov ZSS podľa § 6 ods.7 zákona č.150/2013 Z.z. o ŠFRB a v znení neskorších predpisov (aktuálne znenie zákon č. 244/2017 Z.z.)

.

**Prílohy 18 – 21 sa predkladajú iba v účele U 803 - Zateplenie ZSS**

**Príloha 18 a)**

**Projektové energetické hodnotenie budovy** **ZSS** preukazujúce, že sú dodržané minimálne požiadavky na energetickú hospodárnosť budov v súlade so zákonom č. 555/2005 Z.Z. o energetickej hospodárnosti budov a zmene a doplnení niektorých zákonov v znení neskorších predpisov.

**Príloha 18 c)**

Zatepľovaná plocha je plocha stavebných konštrukcií, ktorými sú obvodový plášť, strešný plášť, otvorové konštrukcie a vodorovné deliace konštrukcie medzi vykurovaným a nevykurovaným priestorom, ktoré sú predmetom realizácie zatepľovania. - viď. vzor prílohy č.18 c) - Tabuľka pre výpočet zatepľovanej plochy.

**Príloha 19.**

Vek budovy je obmedzený len v prípade realizácie zatepľovania a predkladá sa kolaudačné rozhodnutie preukazujúce, že budova bola daná do užívania aspoň desať rokov pred podaním žiadosti.

V prípade, že žiadateľ nedisponuje predmetným dokladom o kolaudácii domu, je možné splnenie tejto podmienky preukázať:

* rozhodnutím o pridelení súpisného čísla
* listom vlastníctva, z ktorého vyplýva, že budova bola daný do užívania aspoň desať rokov pred podaním žiadosti
* zmluvou o nadobudnutí stavby, z ktorej vyplýva, že budova bola daný do užívania aspoň desať rokov pred podaním žiadosti
* informáciou z doloženého znaleckého posudku
* vyjadrením obce o veku stavby, v ktorom bude stavba jednoznačne označená a uvedené, kedy bola podľa dostupných podkladov obce stavba daná do užívania, pričom obec uvedie z akých listín vychádzala
* Iný doklad, z ktorého jednoznačne vyplýva dátum, kedy bola predmetná stavba daná do užívania, napr. odovzdanie stavby mestom do správy bytového podniku.

Pri stavbách dokončených pred 1.10.1976 je možné preukázať doklad o povolení stavby do trvalej prevádzky/užívania.

**Príloha 20.**

**Správu z inšpekcie** vydáva akreditovaný inšpekčný orgán typu A na zrealizovanú stavbu .

Správa môže byť max. 3 roky stará ku dňu podania žiadosti. Ak je správa vydaná na iný kontaktný zatepľovací systém ako ten, ktorý je navrhnutý v žiadosti, zhotoviteľ doloží okrem správy aj licenciu na systém, ktorý sa bude na stavbe realizovať. Správou z inšpekcie zhotoviteľ deklaruje, že už realizoval stavbu vonkajším tepelnoizolačným kontaktným systémom.

Inšpekčný certifikát alebo licencia nenahrádza správu z inšpekcie, je len doplňujúcim dokladom v prípade použitia iného zatepľovacieho systému ETICS.

**Príloha 22.**

**Zmluva so zhotoviteľom stavby** vrátane rozpočtu, príloh a všetkých dodatkov (rozpočet – cena vrátane DPH).

**V zmluve o dielo** **so zhotoviteľom stavby** by mal**i** byť uvedené:

* identifikačné údaje zmluvných strán zhotoviteľa a objednávateľa (obec/samosprávny kraj)
* predmet zmluvy a miesto plnenia, termín plnenia - zosúladenie so stavebným povolením
* cena diela - **rozčlenenie ceny podľa jednotlivých typov obnovy**

- zmluvná cena t.j. pevná a nemenná a musí obsahovať všetky náklady spojené s dodaním predmetu zmluvy,

( príloha ZOD - rozpočet stavby by mal byť neoddeliteľnou súčasťou zmluvy so zhotoviteľom stavby )

* platobné podmienky - úhrada faktúr ...
* podmienky zhotovenia diela - stavebný dozor, stavebný denník ,odovzdanie a preberanie diela...
* záručná doba, zodpovednosť za vady, zmluvné pokuty...
* záverečné ustanovenia a dátum uzatvorenia zmluvy, podpisy, pečiatky zmluvných strán...
* úradne overené podpisy zmluvných strán, pečiatky zmluvných strán...
* príloha ZOD - rozpočet stavby

Overujú sa identifikačné údaje zhotoviteľa a objednávateľa

Upozornenie:

Zmluva môže byť zverejnená až po dátume podpísania zmluvnými stranami.

V prípade overenia podpisu/-ov na zmluve notárom možno podpis/-y overovať týmito dvoma spôsobmi:

1. účastníci zmluvu pred notárom vlastnoručne podpíšu (notár týmto overením garantuje dátum právneho úkonu, t.j. dátum uzatvorenia zmluvy) – v tomto prípade sa za dátum uzatvorenia zmluvy považuje dátum uvedený v overovacej pečiatke notára
2. účastníci pred notárom vyhlásia, že podpis na zmluve uznávajú za vlastný (notár vtedy osvedčuje len pravosť podpisu na zmluve, ktorá bola účastníkmi podpísaná predtým) – v tomto prípade sa za dátum uzatvorenia zmluvy považuje dátum uvedený v zmluve .

Na základe vyššie uvedeného upozorňujeme na to, aby nedochádzalo k zverejňovaniu zmlúv pred dátumom ich podpísania, prípadne pred overením podpisov u notára.

**Príloha 23.**

**Zmluva so zhotoviteľom PD - r**ozčlenenie ceny na samotný objekt ZSS a technickú vybavenosť.

Ak je cena za projektovú dokumentáciu alebo projektové energetické hodnotenie súčasťou obstarávacích nákladov, je potrebné predložiť okrem zmluvy aj faktúru. V prípade, že faktúra už bola uhradená, nie je možné obstarávací náklad spätne financovať.

**Prílohy, ktoré sa predkladajú v účele U 893 - Modernizácia ZSS**

**Príloha 24.**

Pri výmene výťahu, resp. príslušných komponentov:

1. projektová dokumentácia výťahu podľa rozsahu stavebných úprav a zásahu do nosnej konštrukcie ( technická správa prípadne statický posudok, pôdorys budovy s vyznačením stavebných úprav a vymieňaných výťahov, rez budovou)
2. položkový rozpočet výťahu

**Príloha 27.**

Ak sú súčasťou žiadosti obnoviteľné zdroje energie (solárne kolektory, tepelné čerpadlá a pod.) alebo zariadenie na mechanické vetranie so systémom rekuperácie tepla je potrebné predložiť k žiadosti **stavebné povolenie** na inštaláciu uvedených zariadení

**Príloha 29.** – viď. vzor prílohy č. 29 - Vyhlásenie OSO na inštaláciu technického zariadenia (OZE)

**D. Preukázanie schopnosti platenia splátok úveru**

**Príloha 31.**

**Návrh rozpočtu obce/samosprávneho kraja** s uvedením celkových súm príjmov a výdavkov:

* príjmy rozpočtu - bežné príjmy, kapitálové príjmy
* výdavky rozpočtu - bežné výdavky, kapitálové výdavky
* finačné operácie
* záväzky uviesť v podrobnejšom členení podľa jednotlivých úverov s jednoznačným označením novopožadovaného úveru (úver, výška úveru, mesačná splátka.... )
* zosumarizovanie - rozpočtové príjmy celkom, rozpočtové výdavky celkom a hospodárenie celkom

K návrhu rozpočtu doplniť uznesenie o jeho schválení obecným/mestským zastupiteľstvom, resp. zastupiteľstvom samosprávneho kraja dňa..............., právoplatné od ..................

Poznámka: V prípade, že obec/samosprávny kraj nemá k podaniu žiadosti rozpočet schválený zastupiteľstvom, je potrebné schválený rozpočet spolu s uznesením o jeho schválení doručiť na ŠFRB najneskôr k posúdeniu žiadosti na ŠFRB.

**Príloha 32.**

* uznesenie obce/ samosprávneho kraja **o zapracovaní splátok do rozpočtu** počas trvania zmluvného vzťahu so ŠFRB

- uznesenie obce/mesta/ samosprávneho kraja o záväzku obce, že bude vyčleňovať v budúcich rokoch finančné prostriedky v rozpočte obce a zabezpečí splácanie poskytnutého úveru počas celej doby splatnosti

(Tento záväzok môže byť súčasťou uznesení uvedených v prílohe 2.)

**E. Návrh na zabezpečenie záväzku**

**Príloha 40.**

**Zabezpečenie záväzku nehnuteľnosťou:**

* zabezpečenie nehnuteľnosťou vo vlastníctve obce/mesta/samosprávneho kraja – **nehnuteľnosť** 
  + list vlastníctva k predmetu záložného práva (maximálne 3 mesiace starý) osvedčujúci vlastníctvo obce/ mesta/samosprávneho kraja k predmetnej nehnuteľnosti vrátane pozemku pod nehnuteľnosťou spolu s prístupovou cestou k nehnuteľnosti
  + aktuálny znalecký posudok (maximálne 3 mesiace starý) - hodnota nehnuteľnosti v znaleckom posudku musí byť vo výške min.1,3 násobku požadovaného úveru

**Znalecký posudok musí byť vypracovaný na všetky zakladané nehnuteľnosti.** Pod zakladanými nehnuteľnosťami sa rozumie stavba, pozemok, na ktorom je stavba postavená. V prípade, ak nie je zabezpečený priamy prístup k verejnej komunikácii **zriaďuje sa vecné bremeno práva prechodu a prejazdu „in rem“ na priľahlých pozemkoch zabezpečujúcich prístup k verejnej komunikácii**. Vecné bremeno na priľahlých pozemkoch zabezpečujúcich prístup k verejnej komunikácii sa nezriaďuje len v prípade, ak sú tieto pozemky vo vlastníctve žiadateľa.

Poznámka:

Pozemky pod stavbou, priľahlé pozemky nemôžu byť vo vlastníctve SPF.

Z hľadiska úspešnej vymožiteľnosti prípadnej pohľadávky je potrebné prijímať ako formu zabezpečenia takú nehnuteľnosť, ktorá je spôsobilým predmetom záložnej zmluvy, to znamená bez tiarch.

Upozornenie:

Podľa ustanovenia § 7a ods. 1 zákona č. 138/1191 Zb. o majetku obcí v platnom znení, **obec je povinná zachovať účelové určenie majetku**, ktorý nadobudla z majetku Slovenskej republiky a ktorý ku dňu nadobudnutia tohto majetku obcou slúži na výchovno-vzdelávací proces v oblasti vzdelávania a výchovy a činnosti s nimi bezprostredne súvisiace a na zabezpečenie sociálnej pomoci a zdravotnej starostlivosti.

Podľa „Dôvodovej správy k zákonu č. 447/2001 Z.z.“ , ktorým sa mení zákon č. 138/1991 Zb. o majetku obcí, sa zakotvila povinnosť obce zachovať účelové určenie majetku pre potreby školstva, sociálnej pomoci, zdravotnej starostlivosti a kultúry.

Z ustanovenia § 7 ods. 4 zákona č. 138/1991 Zb. o majetku obcí v znení neskorších predpisov vyplýva, že **na určitý majetok vo vlastníctve obce nemožno zriadiť záložné právo** ani zabezpečovací prevod práva, uskutočniť výkon rozhodnutia, konkurzné konanie a vyrovnacie konanie.

Tieto obmedzenia sa vzťahujú iba na majetok

1. ktorý do vlastníctva obce prešiel z majetku Slovenskej republiky,
2. ktorý ku dňu prechodu slúžil pre potreby školstva, sociálnej pomoci, zdravotnej starostlivosti a kultúry,
3. vo vzťahu ku ktorému nedošlo k zániku povinnosti obce zachovať účelové určenie tohto majetku v zmysle § 7a ods. 2 zákona o majetku obcí.

**Príloha 41.**

**Poistnú zmluvu** dokladujúcu poistenie nehnuteľnosti pre prípad následkov živelných udalostí žiadateľ dokladuje v prípade, že je nehnuteľnosť (stavba, budova) poistená.

V prípade priznania podpory je potrebné poistnú zmluvu dokladovať najneskôr pred otvorením čerpacieho účtu.

Potvrdenie o úhrade môže byť dokladované potvrdením poisťovne, výpisom z účtu (nie z internetbankingu), iným dokladu o úhrade s jednoznačne identifikovateľnou platbou.

**Príloha 42.**

**Zabezpečenie záväzku bankovou zárukou**

- žiadateľ predkladá **záväzný písomný prísľub**, príp. mandátnu zmluvu, resp. **alebo** **zmluvu o poskytnutí bankovej záruky**, kde sa banka zaväzuje žiadateľovi v prípade priznania úveru poskytnúť bankovú záruku, ktorá by mala obsahovať jednoznačný záväzok uhrádzať za žiadateľa (dlžníka) včas a v stanovenej výške dlžnú sumu v prípade, ak si dlžník túto svoju povinnosť neplní za obdobie 3 a viac mesiacov.

Poznámka: indikatívny prísľub banky o poskytnutí bankovej záruky nie je záväzným dokladom banky, žiadateľ nemá k dispozícii žiadnu formu zábezpeky úveru poskytnutého ŠFRB – žiadosť je považovaná za neúplnú

**Zoznam vzorov príloh - Vzory dokladov k obnove ZSS:**

* + - 1. Príloha č. 15 - Vyhlásenie odborného technického dozoru investora
      2. Príloha č.18 c) - Výpočet zatepľovanej plochy
      3. Príloha č. 25 - Čestné vyhlásenie zhotoviteľa výmeny výťahu alebo modernizácie výťahu
      4. Príloha č. 29 - Vyhlásenie OSO na inštaláciu technického zariadenia (OZE)